|  |  |
| --- | --- |
| ujmegye | Hajdú-Bihar Vármegye Önkormányzatának  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kondor Erika |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 17. § (1) bekezdésében és a   
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**Hajdú-Bihar Vármegye Önkormányzata Közgyűlésének 65/2023. (XI. 24.) határozata a „Magyar Szürkék Útja – kulturális, tematikus útvonal Hajdú-Bihar megyében” című projekt többlettámogatása iránti kérelem benyújtásáról**

A költségnövekményhez kapcsolódó támogatási szerződés módosítás, a támogatási szerződés mellékletét képező konzorciumi együttműködési megállapodás módosítás, valamint a kapcsolódó egyéb jognyilatkozatok és dokumentumok aláírása megtörtént. A módosított támogatási szerződés hatályba lépésének napja: 2023. december 4.

**Hajdú-Bihar Vármegye Önkormányzata Közgyűlésének 67/2023. (XI. 24.) határozata a Europe Direct Hajdú-Bihar Iroda 2024. évi támogatási kérelme benyújtásáról**

A benyújtott pályázat támogatásáról szóló, 2023. december 15-én megküldött támogatói döntés alapján a támogatási szerződés aláírása 2024. január 17-én megtörtént részünkről.

**Hajdú-Bihar Vármegye Önkormányzata Közgyűlésének 71/2023. (XII. 15.) határozata a Debrecen Megyei Jogú Város Önkormányzatának Fenntartható Városfejlesztési Stratégiájáról és TOP\_Plusz Programtervéről szóló tájékoztató elfogadásáról**

A tájékoztató elfogadásáról szóló közgyűlési határozat a Debreceni Megyei Jogú Város Önkormányzatának, valamint a Miniszterelnökség Területfejlesztési Operatív Programok Irányító Hatóságának részére megküldésre került.

**Hajdú-Bihar Vármegye Önkormányzata Közgyűlésének 72/2023. (XII. 15.) határozata a Vidékfejlesztési Program előrehaladásáról szóló tájékoztató elfogadásáról**

A tájékoztató elfogadásáról szóló közgyűlési határozat az Agrárminisztérium Közös Agrárpolitika végrehajtásért felelős helyettes Államtitkársága részére megküldésre került.

**Hajdú-Bihar Vármegye Önkormányzata Közgyűlésének** **75/2023. (XII. 15.) határozata a TOP\_Plusz-3.1.3-23 kódszámú „Helyi humán fejlesztések” tárgyú felhívásra pályázat benyújtásáról**

A támogatási kérelem benyújtásához szükséges konzorciumi megállapodás megkötésre került 2023.12.13. napjával, a támogatási kérelem benyújtásra került 2023.12.20. napjával. A támogatási kérelem 2024.01.08. napján érkezett értesítés alapján jogosultsági vizsgálata elfogadásra került, jelenleg a tartalmi értékelése van folyamatban.

**Hajdú-Bihar Vármegye Önkormányzata Közgyűlésének 77/2023. (XII. 15.) határozata a HBMFÜ NKft. által a TOP-1.5.1-20-2020-00013 projekt keretében készíttetett, belvíz-elvezetéshez kapcsolódó engedélyes és kiviteli tervek kapcsán ingyenes felhasználási jog biztosításáról**

A társaság ügyvezetője részéről a felhasználási szerződések aláírása megtörtént, az érintett települési önkormányzatok általi aláírások folyamatban vannak.

Kérem a közgyűlést a határozati javaslat elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* 65/2023. (XI. 24.) határozata a „Magyar Szürkék Útja – kulturális, tematikus útvonal Hajdú-Bihar megyében” című projekt többlettámogatása iránti kérelem benyújtásáról,
* 67/2023. (XI. 24.) határozata a Europe Direct Hajdú-Bihar Iroda 2024. évi támogatási kérelme benyújtásáról,
* 71/2023. (XII. 15.) határozata a Debrecen Megyei Jogú Város Önkormányzatának Fenntartható Városfejlesztési Stratégiájáról és TOP\_Plusz Programtervéről szóló tájékoztató elfogadásáról,
* 72/2023. (XII. 15.) határozata a Vidékfejlesztési Program előrehaladásáról szóló tájékoztató elfogadásáról,
* 75/2023. (XII. 15.) határozata a TOP\_Plusz-3.1.3-23 kódszámú „Helyi humán fejlesztések” tárgyú felhívásra pályázat benyújtásáról,
* 77/2023. (XII. 15.) határozata a HBMFÜ NKft. által a TOP-1.5.1-20-2020-00013 projekt keretében készíttetett, belvíz-elvezetéshez kapcsolódó engedélyes és kiviteli tervek kapcsán ingyenes felhasználási jog biztosításáról.

**A határozati javaslat elfogadása egyszerű többséget igényel.**

Debrecen, 2024. február 16.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző